
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση της πολεοδομικής μελέτης των πολβοδομικών ενοτήτων 
«Τριτάκη - Βλατερό», «Ασύρματος», «Αγυιά» και «Τβρψιθέα» και 
τμήματος της πολεοδομικής ενότητας «Πβριβόλα» του δήμου 
Πατρίων (Ν. Αχαΐας). 1 

ΑΝΑΚΟΙΝΩΣΕΙΣ 

Παρακατάθεση συμπληρωματικής αποζημίωσης ακινήτων που 
έχουν ρυμοτομηθεί με το εγκεκριμένο ρυμοτομικό σχέδιο του Δή¬ 
μου Μάνδρας Αττικής για τη διεύρυνση της οδού Στρατηγού 
Ρόκκοί από την οδό Αναστασίου Σακβλλαρίου έως την οδό Β. Λά¬ 
σκου σύμψωνα με τις ενδείξεις της πράξης αναλογισμού 987/ 

88 .. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση της πολεοδομικής μελέτης των πολεοδομικών ενοτήτων «Τρι- 

τάκη - Βλατερό», «Ασύρματος», «Αγυιά» και «Τβρψιθέα» και τμήμα¬ 
τος της πολεοδομικής ενότητας «Πβριβόλα» του δήμου Πατρέων (Ν. 

Αχαΐας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 1 
(παρ. 4), 6 (παρ. 1,4,5 και 6), 7 (παρ. 1,2 και 4). 

2. Τις διατάξεις του Ν. Δ/τος της 17.7.1923 «περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 1,2,3,9,11 και 29. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7,8,9 και 16 
όπως τροποποιήθηκνα με τις διατάξεις των Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ) (ΦΕΚ 
141/Α)* και 1772/1988 «Τροποποποίηση διατάξεων του Ν. 1577/ 
1985 «ΓΟΚ» και άλλες σχετικές διατάξεις» (ΦΕΚ 91/Α). 

4. Τις διατάξεις του Ν. 1588/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. 59433/2550/28.8.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενικού 
πολεοδομικού σχεδίου (ΓΠΣ) Πατρών (δήμου Πατρέων), Αγίου Γεωρ¬ 


γίου Ρίου (κοιν. Αγίου Γεωργίου), Παραλίας (κοιν. Παραλίας), Δεμενί- 
κων (κοιν. Σαραβαλίων) (Ν. Αχαΐας)» (ΦΕΚ 1061/Δ). 

6. Την υπ’ αριθ. 69126/3960/10.10.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσιών Έργων 
«Χαρακτηρισμός ως πυκνοδομημένων τμημάτων των πολεοδομικών 
ενοτήτων «Τριτάκη-Βλατερό» (Π.Ε.21), «Ασύρματος» (Π.Ε.34) και 
«Περίβολο» (ΠΕ 43) του Δήμου Πατρέων (Ν. Αχαΐας). 

7. Την υπ’ αριθ. 69125/3959/10.10.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής ενότητας «Πβ¬ 
ριβόλα» (Π.Ε.43) του Δήμου Πατρέων (Ν. Αχαΐας). < 

8. Τις υπ’ αριθ. 725/87 και 158/88 γνωμοδοτήσεις του δημοτικού 
συμβουλίου Πατρέων. 

9. Την υπ’ αριθ. 13/1988 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ν. Αχαΐας. 

10. Την υπ’ αριθ. 771/1988 γνωμοδότηση του Συμβουλίου της 
Επικράτειας, μετά από πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των πολεοδομικών ενοτήτων 
(Π.Ε.) «Αγυιά» (Π.Ε. 13), «Τβρψιθέα» (Π.Ε.14), «Τριτάκη - Βλατβρό» 
(Π.Ε.21), «Ασύρματος» (Π.Ε.34) και τμήματος της πολεοδομικής ενό¬ 
τητας «Πβριβόλα» (Π.Ε.43) του δήμου Πατρέων (Ν. Αχαΐας) ως εξής: 

I. Των τμημάτων των πολεοδομικών ενοτήτων «Τριτάκη - Βλατερό» 
και «Πβριβόλα» που είναι οικισμοί προϋφιστάμενοι του έτους 1923 και 
έχουν χαρακτηρισθεί ως πυκνοδομημένα με την υπ’ αριθ. 69126/ 
3960/88 απόφαση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, με τις διατάξεις των άρθρων 1 και 2 
του Ν. Δ/τος της 17.7.1923. 

11. Τμήματος πυκνοδομημένου εκτός σχεδίου και εκτός ορίων οικι¬ 
σμού προ του 1923 και τμημάτων αραιοδομημένων με τις διατάξεις του 
Ν. 1337/1983 και 

III. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι πλατείας, αρχαιολογικοί χώροι, χώροι στάθμευσης 
αυτοκινήτων, χώρος γηπέδου, εκκλησίας, δημοτικού - νηπιαγωγείου 
αθλοπαιδιών - παιδικής χαράς όπως φαίνονται στα σχετικά δώδεκα 
(12) χρωματισμένα πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 79813/1988 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός των παραπάνω πολεοδομικών ενοτήτων των οποίων το πο¬ 
λβοδομικό σχέδιο εγκρίνεται με την παράγραφο II του άρθρου 1 του πα¬ 
ρόντος καθορίζονται οι όροι και περιορισμοί δόμησης των πυκνοδομημέ¬ 
νων τμημάτων των οικισμών προ του έτους 1923, που επίσης το πολεο¬ 
δομικό σχέδιο εγκρίνεται μέ το άρθρο 1 παραγρ. I του παρόντος. 

■* Άρθρο 3. 

Στους οικοδομήσιμους χώρους της παραπάνω περιοχής καθορίζεται 

η χρήσή αμιγούς κατοικίας όπως προσδιορίζεται με το άρθρο 4 του υπ’ 
αριθ. 81/1980 Π. Δ/τος (ΦΕΚ 27/Α). 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δυο και μισό (2,50), τριών (3), τεσσάρων (4) και επτά 
(7) μέτρων όπως φαίνονται στα ίδια διαγράμματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται κατά τομείς ΙΙΒ, ΙΙΓ, ΙΙΔ και ΙΙΕ 
όπως φαίνονται στα ίδια διαγράμματα ως εξής: 

Α. Τομέας ΙΙΒ (Πολεοδομικές ενότητες «Αγυιά» και «Τερψιθέα». 

1. Ελάχιστο πρόσωπο: είκοσι (20) μέτρα. 

Ελάχιστο'εμβαδόν: Πεντακόσια (500) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία έχουν κατά τή δημο¬ 
σίευση του παρόντος: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (100) τ.μ. 

β) Οικόπεδα που προκύπτουν από την οριστική πράξη εφαρμογής της 
πολεοδομικής μελέτης ή προέρχονται από τις εισφορές σε γη σύμφωνα 
με το άρθρο 8 του Ν. 1337/1983 και έχουν: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (100) τ.μ. 

3. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

4. Μέγιστο επιτρεπόμενο ύψος των κτιρίων οκτώ και μισό (8,5) μέ¬ 
τρα, το οποίο προσαυξάνεται κατά 1,50 μέτρο σε περίπτωση κατα¬ 
σκευής στέγης. 

Β. Τομέας ΙΙΓ (πολεοδομική ενότητα «Ασύρματος»), 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: Τετρακόσια (4β0) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία έχουν κατά τη δημο¬ 
σίευση του παρόντος: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (100) τ.μ. 

β) Τα οικόπεδα πού προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 και έχουν: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (100) τ.μ. 

3. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

4. Μέγιστο επιτρεπόμενο ύψος των κτιρίων: οκτώ και μισό (8,5) μέ¬ 
τρα, το οποίο προσαυξάνεται κατά 1,50 μέτρο σε περίπτωση κατα¬ 
σκευής στέγης. 

Γ.- Τομέας ΙΙΔ (πολεοδομική ενότητα Τριτάκη - Βλατερό - πυκνο- 
δομημένος οικισμός προ του 1923). 

,1. Ελάχιστο πρόσωπο: δώδεκα (12) μέτρα. 

- Ελάχιστο εμβαδόν: διακόσια (200) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία έχουν κατά τη δημο¬ 
σίευση του παρόντος. 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (100) τ.μ. 

3. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

4. Μέγιστο επιτρεπόμενο ύψος των κτιρίων: έξι και μισό (6,5) μ. 

Για τα οικόπεδα που έχουν πρόσωπο επί της βορειοδυτικής πλευράς 

της οδού Φρουρίου και επί του τμήματος της οδού Δασυλλίου μεταξύ 
των κλιμάκιων Αγίου Νικολάου και Τριτάκη το μέγιστο ύψος των κτι¬ 
ρίων, ορίζεται σε τέσσερα και μισό (4,5) μ, 

5. Επιβάλλεται η κατασκευή κεραμοσκεπούς στέγης της οποία η 
κλίση δεν υπερβαίνει το 30%. 

Δ.- Τομέας ΙΙΕ (πολεοδομική ενόητητα «Περιβόλα - πυκνοδομημένο 


και αραιοδομημένο οικισμού προ του 1923).. 

1. Ελάχιστο πρόσωπο: είκοσι πέντε (25) μ. 

Ελάχιστο εμβαδόν: Χλια (1000) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία έχουν κατά τη δημο¬ 
σίευση του παρόντος: 

- Ελάχιστο πρόσωπο: δέκα (10) μέτρα. · 

- Ελάχιστο εμβαδόν: τριακόσια (300) τ.μ. 

β) οικόπεδα τα οποία προκύπτουν από την οριστική πράξη εφαρμο¬ 
γής της πολεοδομικής μελέτης ή προέρχονται από τις εισφορές σε γη 
σύμφωνα με το άρθρο 8 του Ν. 1337/1983 και έχουν: 

- Ελάχιστο πρόσωπο: δέκα (10) μέτρα. 

- Ελάχιστο εμβαδόν: τριακόσια (300) τ.μ. και 

γ) οικόπεδα που βρίσκονται εντός του πυκνοδομημένου τμήματος του 
οικισμού προ του 1923 ι) εφόσον είχαν στις 2.7.1968 ημέρα δημοσίευ¬ 
σης του από 15.6.1968 Β. Δ/τος (ΦΕΚ 111 /Δ), ελάχιστο πρόσωπο 6 
μέτρα και ελάχιστο εμβαδόν 100 τ.μ. και ιι) εφόσον στις 25.7.79, 
ημέρα δημοσίευσης του από 19.7.79 Π. Δ/τος (ΦΕΚ 401/Δ) είχαν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

3. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας τους. 

4. Μέγιστο επιτρεπόμενο ύψος των κτιρίων: οκτώ και μισό (8,5) μέ¬ 
τρα, το οποίο προσαυξάνεται κατά 1,5 μέτρο σε περίπτωση κατασκευής 
στέγης. 

Ε.- Επιπλέον των παραγράφων 1 και 2 των ενοτήτων Α,Β,Γ και Δ 
τα οικόπεδα θεωρούνται άρτια και οικοδομήσιμα εφόσον στο οικοδομή¬ 
σιμο τμήμα τους εγγράφεται κάτοψη κτιρίου με ελάχιστη επιφάνεια 
(50) μ 2 και ελάχιστη πλευρά πέντε (5) μέτρα. 

Ζ1.- Ο συντελεστής δόμησης των παραπάνω τομέων ορίζεται ως 

εξής: 

- Τομείς ΙΙΒ, ΙΙΔ και ΙΙΕ συντελεστής δόμησης: οκτώ δέκατα (0,8). 

Τομέας ΙΙΓ συντελεστής δόμησης: έξι δέκατα (0,6). 

2. Κατ’ εξαίρεση της προηγουμένης παραγράφου ορίζεται: 

α) Συντελετστής δόμησης 1,20 για οικόπεδα εμβαδού μικρότερου 
των 150 τ.μ. εφόσον η συνολική επιφάνεια ορόφων δεν υπερβαίνει τα 90 
μ 2 για τον τομέα ΙΙΓ και τα 120 μ 2 για τον τομέα ΙΙΒ και το αραιοδομη- 
μένο τμήμα του τομέα ΙΙΕ. Η εξαίρεση αυτή έχει εφαρμογή μόνο σε οι¬ 
κόπεδα που έχουν προκύψει από κατάτμηση μέχρι της 10.3.1982 αφού 
αφαιρέθεί το εμβαδόν της εισφοράς σε γη σύμφωνα με το Ν. 1337/ 
1983 και 

β) Συντελεστή δόμησης 1,00 για οικόπεδα που βρίσκονται στα πυ- 
κνοδομημένα τμήματα των οικισμών προ του έτους 1923 και έχουν εμ¬ 
βαδόν μικρότερο των 200 τ.μ. εφόσον η συνολική επιφάνεια ορόφων δεν 
υπερβαίνει το 160 μ 2 . 

ΣΤ.- Επιπλέον των παραπάνω ισχύουν και τα εξής: 

- Σε περίπτωση χορήγησης άδειας οικογενειακής στέγης, δεν επιτρέ¬ 
πεται προσαύξηση του μεγίστου επιτρεπόμενου ύψους των περιοχών και 
των τεσσάρων τομέων. 

- Στους τομείς ΙΙΒ «Αγυιά - Τερψιθέα», ΙΙΓ «Ασύρματος» και ΙΙΕ 
«Περιβόλα» όλες οι κατασκευές του δώματος (απολήξεις κλιμακοστα¬ 
σίων, ηλιακοί θερμοσίφωνες, κ.λπ.) πρέπει να εναρμονίζονται με τον 
όγκο και το σχήμα του κτιρίου. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε της δημοσίευση και εκτέλεση του παρόντος διατάγμα¬ 
τος. 

Αθήνα, 25 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Δ12/Οίχ,/31552 (2) 

Παρακατάθεση συμπληρωματικής αποζημίωσης ακινήτων που έχουν 
ρυμοτομηθεί με το εγκεκριμένο ρυμοττομικό σχέδιο του Δήμου Μάν¬ 
δρας Αττικής για τη διεύρυνση της οδού Στρατηγού Ρόκκα από την 
οδό Αναστασίου Σακελλαρίου έως την οδό Β. Λάσκου σύμφωνα με 
τις ενδείξεις της πράξης αναλογισμού 987/88. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «περί σχεδίων πόλεων, κωμών 
κ.λπ.» (ΦΕΚ 228 Α/23). 

2) Τις διατάξεις του Ν. Δ/τος 797/71 «περί αναγκαστικών απαλλο¬ 
τριώσεων» (ΦΕΚ 1 Α/71). 

3) Την εξουσιοδοτική απόφαση του Υπουργού ΠΕΧΩΔΕ Δ17α/01/ 
37/Φ.Θ./2.2.1/5.4.89 ΦΕΚ Β'240/5.4.89. 

4) Τον πίνακα παρακατάθεσης της αποζημίωσης με ημερομηνία 
20.2.89 που καθορίστηκε με την απόφαση 610/88 για ακίνητα που 
ρυμοτομήθηκαν με το εγκεκριμένο ρυμοτομικό σχέδιο του Δήμου Μάν¬ 
δρας Αττικής για τη διεύρυνση της οδού Στρατηγού Ρόκκα από την οδό 


Αναστασίου Σακελλαρίου έως την οδό Β. Λάσκου σύμφωνα με τις ενδεί¬ 
ξεις της πράξης αναλογισμού 987/88. 

5) Τις διατάξεις του Π.Δ. 69/88 ΦΕΚ 28/16.2.88 τ.Α’ «Οργανι¬ 
σμούς Γ.Γ.Δ.Ε.», ειδοποιούμε: 

Τα πρόσωπα που έχουν ή οιξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του Ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από το συμψηφισμό δικαιωμάτων και υποχρεώσεων 
που προβλέπει το άρθρο 6 του Ν. 5269/31 με την έκδοση του γραμμα¬ 
τίου παρακαταθήκης Νο 212/19.4.89 για συνολικό ποσό 
«5.409.825». 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούπν δικαιούχοι. 

1) Φανής Αικατερίνης, Φανής Χρήστου κ.λπ. (ιδ. 2) 5.409.825 δρχ. 

Αθήνα, 26 Απριλίου 1989 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ (3Β 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό ΣοΧωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β’ 

» 

10.000 

Υ) 

» » 

» 

Γ 

» 

4.000 

δ) 

» » 

» 

Δ - 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

Ο 

» » 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

>> 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















